b'\n_START_ARTICLE_\nJoachim Malling\n_START_PARAGRAPH_\nJoachim Stoltze Malling (f\xc3\xb8dt 1. juli 1949) er en dansk forl\xc3\xa6gger og direkt\xc3\xb8r._NEWLINE_Han l\xc3\xa6ste klassisk filologi, men f\xc3\xa6rdiggjorde aldrig studiet, da han blev ansat i Forlaget Rhodos 1968, i forlaget Fremad 1972, var medstifter af Mallings Forlag 1975, adm. direkt\xc3\xb8r i Hans Reitzels Forlag 1984, adm. direkt\xc3\xb8r i Munksgaard 1987, hvorefter han blev adm. direkt\xc3\xb8r og koncerndirekt\xc3\xb8r i Det Berlingske Officin, nu Berlingske Media fra 1999 indtil 2006._NEWLINE_Han har v\xc3\xa6ret aktiv inden for bogbranchen og bekl\xc3\xa6dt flere tillidshverv, bl.a. i Den Danske Forl\xc3\xa6ggerforening, direkt\xc3\xb8r i Gads Fond og GEC Gad A/S og formand for Gads Forlags bestyrelse._NEWLINE_Siden sin afgang har han v\xc3\xa6ret i f\xc3\xa6rd med at udarbejde en overs\xc3\xa6ttelse af C\xc3\xa6sars Gallerkrigene fra latin til dansk, hvilket han fortsat er i gang med.'